Source: http://tampere.cloudnc.fi/fi-FI/Toimielimet/Kaupunginvaltuusto/Kokous_16122019/Tampereen_kaupungin_tytaryhteisojen_kons(120115)
Timestamp: 2020-01-18 12:28:46+00:00
Document Index: 1815622

Matched Legal Cases: ['§ 206', '§ 128', '§ 128', '§ 52', '§ 206', '§ 206', '§ 206', '§ 206', '§ 204', '§ 205', '§ 207', '§ 208', '§ 209', '§ 210', '§ 211', '§ 212', '§ 213', '§ 214', '§ 215', '§ 216', '§ 217']

Tampereen kaupungin tytäryhteisöjen konserniohje | Tampere esityslistat ja pöytäkirjat
Tampereen kaupungin tytäryhteisöjen konserniohje
Kaupunginvaltuusto, kokous 16.12.2019
§ 206 Tampereen kaupungin tytäryhteisöjen konserniohje
TRE:7826/00.01.01/2018
Konserniohjeessa otetaan kantaa omistajan ja tytäryhteisön väliseen suhteeseen ja toimintatapaan. Konserniohjeen tarkoituksena on tukea kaupunkikonsernin johtamisen edellytyksiä ja omistajaohjausta siten, että konsernia voidaan johtaa ja ohjata yhtenäisillä ohjeilla ja toimintaperiaatteilla. Konserniohjeen tavoitteena on yhdenmukaistaa kaupunkikonsernin tytäryhteisöjen ohjauksen menettelytapoja, lisätä toiminnan läpinäkyvyyttä, parantaa kaupungin tytäryhteisöistä saaman tiedon laatua ja tehostaa tiedon kulkua.
Tampereen kaupunkikonsernin tytäryhteisöjen konserniohje hyväksyttiin 15.5.2017 § 128 kaupunginvaltuustossa. Päätöksestä valitettiin Hämeenlinnan hallinto-oikeuteen. Hallinto-oikeus antoi 29.5.2019 ratkaisun, jossa hallinto-oikeus poisti kaupunginvaltuuston päätökseen 15.5.2017 § 128 liitetyn valitusosoituksen ja jätti valituksen tutkimatta. Hallinto-oikeuden mukaan päätös konserniohjeesta (valmistelua koskeva päätös) ei sisällä sellaista ratkaisua, josta saisi tehdä kunnallisvalituksen. Kuntalain (365/1995) 91 §:n mukaan päätöksestä, joka koskee vain valmistelua tai täytäntöönpanoa, ei saa tehdä oikaisuvaatimusta eikä kunnallisvalitusta.
Hallinto-oikeuden päätöksestä on valitettu korkeimpaan hallinto-oikeuteen 3.7.2019. Käsittely korkeimmassa hallinto-oikeudessa ei kuitenkaan vaikuta tai estä uuden tytäryhteisöjen konserniohjeen valmistelua ja hyväksymistä.
Omistajaohjauksen näkökulmasta konserniohjetta on tarpeen muuttaa joiltain osin. Konserniohjeeseen tullaan lisäämään mm. kaksoisrooleihin liittyvää sääntelyä, joka liittyy hyvän johtamis- ja hallintotavan toteuttamiseen Tampereen kaupunkikonsernissa. Ohjetta on tarpeen päivittää myös mm. koskien velvollisuutta hankkia kaupungin kanta asiaan ennen päätöksentekoa, tytäryhteisöjen tiedottamisvelvollisuudesta konsernijohdolle ja yhtiön hallituksen kokoonpanoa ja nimittämistä sekä riskienhallinnan menettelyjä koskien.
Tampereen kaupunkikonsernin tytäryhteisöjen konserniohjeen tilannekatsaus merkitään tiedoksi.
Kaupunginhallituksen konsernijaosto, 18.9.2019
Omistajaohjauksen näkökulmasta konserniohjetta on tarpeen muuttaa joiltain osin. Konserniohjeluonnokseen on lisätty mm. kaksoisrooleihin liittyvää sääntelyä, joka liittyy hyvän johtamis- ja hallintotavan toteuttamiseen Tampereen kaupunkikonsernissa. Ohjetta on tarpeen päivittää myös mm. koskien velvollisuutta hankkia kaupungin kanta asiaan ennen päätöksentekoa ja tytäryhteisöjen tiedottamisvelvollisuudesta konsernijohdolle. Ohjeessa on päivitystarpeita myös koskien omistajaohjauksen tarpeita saada nykyistä paremmin tietoa yhtiöiden toiminnasta vuoden aikana sekä yhtiön hallituksen kokoonpanoa ja nimittämistä ja riskienhallinnan menettelyjä koskien. Kaksoisroolitusten osalta ohje astuisi voimaan seuraavia nimityspäätöksiä tehtäessä.
Tampereen kaupunkikonsernin tytäryhteisöjen konserniohje hyväksytään ja ohjetta noudatetaan kaupunkikonserniin kuuluvissa tytäryhtiöissä ja yhteisöissä.
Liiketoiminta- ja rahoitusjohtaja voi tehdä tarvittaessa ohjeeseen teknisluonteisia korjauksia ja tarkistuksia.
Puheenjohtajan esityksestä konsernijaosto päätti yksimielisesti, että asia jätetään pöydälle.
Asia jätettiin pöydälle 18.9.2019.
Lauri Lyly poistui kokouksesta.
Kevään 2020 aikana nimetään tytäryhteisöjen hallituksen jäsenet konsernijaostossa ja tytäryhteisöjen varsinaiset yhtiökokoukset pidetään 30.6.2020 mennessä. Keväällä 2019 valitut hallituksen jäsenet jatkavat kevään 2020 varsinaisiin yhtiökokouksiin saakka. Tampereen kaupunkikonsernin tytäryhteisöjen konserniohje tulee voimaan heti. Kaksoisroolien osalta noudatetaan siirtymäaikaa, jonka kuluessa tarkastelu tulee tehdä ja roolit saattaa konserniohjeen mukaiseksi 1.7.2020 mennessä.
Tampereen kaupunkikonsernin tytäryhteisöjen konserniohje tulee voimaan heti. Kaksoisroolien osalta noudatetaan siirtymäaikaa, jonka kuluessa tarkastelu tulee tehdä ja roolit saattaa konserniohjeen mukaiseksi 1.7.2020 mennessä.
Kaupunginhallitus myönsi läsnäolo- ja puheoikeuden liiketoiminta- ja rahoitusjohtaja Arto Vuojolaiselle sekä controller Annina Nääpälle. He olivat asiantuntijoina läsnä kokouksessa tämän asian käsittelyn aikana.
Kaupunginvaltuusto, 25.11.2019
Asia jätettiin yksimielisesti pöydälle.
Pormestari Lauri Lyly ehdotti, että asia jätetään pöydälle.
Kannatus: Sinikka Torkkola, Kalervo Kummola, Lassi Kaleva ja Jouni Ovaska.
Valtuusto päätti yksimielisesti, että asia jätetään pöydälle.
Asia jäi yksimielisesti pöydälle 25.11.2019.
Tarkastuslautakunnan osalta siirtymäaika on 1.7.2021 saakka.
Aarne Raevaara ilmoitti asiaan eriävän mielipiteen
Sinikka Torkkola ilmoitti asiaan eriävän mielipiteen.
Atanas Aleksovski ilmoitti olevansa esteellinen. Hän poistui kokouksesta asian käsittelyn ja päätöksenteon ajaksi. (Kuntalaki § 52)
Kalervo Kummola teki seuraavan muutosehdotuksen:
"Tarkastuslautakunnan osalta siirtymäaika on 1.7.2021 saakka."
Kannatus: Pekka Salmi, Lassi Kaleva, Yrjö Schafeitel, Aila Dündar-Järvinen.
Puheenjohtajan äänestysesitys: kaupunginhallituksen päätösehdotus JAA, Kummolan muutosehdotus EI. Äänestysesitys hyväksyttiin. Äänestyksen tulos: Kummolan muutosehdotus hyväksyttiin äänin 27-40.
Arto Vuojolainen, Janne Salonen, Sami Suojanen, Erja Viitala, Markus Kiviaho
Tampereen_kaupunkikonsernin_tytäryhteisöjen_konserniohje.pdf (pdf, 265 kt)
Tampereen_kaupunkikonsernin_tytäryhteisöjen_konserniohje__muutokset_merkitty.pdf (pdf, 226 kt)
Eriävä mielipide konserniohje 16.12.2019 Torkkola ja vasemmistoliiton valtuustoryhmä.pdf (pdf, 40 kt)
Eriävä mielipide Aarne Raevaara valtuusto 16.12.2019 § 206.pdf (pdf, 77 kt)
Äänestyslista § 206.pdf (pdf, 193 kt)
Kuuntele Tampereen_kaupunkikonsernin_tytäryhteisöjen_konserniohje.pdf
Kuuntele Tampereen_kaupunkikonsernin_tytäryhteisöjen_konserniohje__muutokset_merkitty.pdf
Kuuntele Eriävä mielipide konserniohje 16.12.2019 Torkkola ja vasemmistoliiton valtuustoryhmä.pdf
Kuuntele Eriävä mielipide Aarne Raevaara valtuusto 16.12.2019 § 206.pdf
Kuuntele Äänestyslista § 206.pdf
§ 204 Läsnäolo- ja puheoikeus
§ 205 Tiedoksi merkittävät asiat
§ 207 Omavelkaisen takauksen myöntäminen Tampereen Infra Oy:n autokaluston rahoitusleasinglimiitille
§ 208 Tampereen kaupungin kulttuuristrategia 2030
§ 209 Jätehuollon yhteistoiminta-aluetta koskevan sopimuksen hyväksyminen
§ 210 Tampereen kaupungin hallintosäännön muuttaminen
§ 211 Hämeenlinnan hallinto-oikeuden päätös kunnallisasiaa koskevaan valitukseen
§ 212 Korkeimman hallinto-oikeuden päätös asemakaavaa nro 8564 koskevassa asiassa
§ 213 Pajarinniemen ranta-asemakaava, kaava nro 8716, koskee tiloja Pajari 837-711-2-104 ja Pajarinniemi 837-711-2-66
§ 214 Valtuustoaloite esittävien taiteiden koulutuksen kehittämiseksi Tampereella yhdessä eri alan toimijoiden kanssa osaksi Tampere3 kokonaisuuttaa - Elina Sirén ja Heinivaho Matti
§ 215 Kokouksessa jätetyt valtuustoaloitteet
§ 216 Kokousraportit
§ 217 Puheenjohtajan kiitospuhe (lisäpykälä)